PMIndiaData/PMIndiaSum huggingface dataset:
వలసదారులకు  మరియు స్వదేశానికి తిరిగి వచ్చిన/స్వదేశానికి పంపబడిన  వారికి పూర్తి స్థాయిలో సహాయం చేయడానికి మరియు వారి యొక్క పునరావాస కల్పనకు ఉద్దేశించిన పథకాలకు ఆమోదం తెలిపిన మంత్రివర్గం

“వలసదారులకు మరియు స్వదేశానికి తిరిగి వచ్చిన/స్వదేశానికి పంపబడిన వారికి సహాయం చేయడానికి మరియు వారి యొక్క పునరావాస కల్పన’’కు ఉద్దేశించి హోం మంత్రిత్వ శాఖ అమలుచేస్తున్న 8 పథకాలను 2020 వ సంవత్సరం మార్చి నెల వరకు పొడిగించేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. ఆర్థిక ప్రభావం: ఈ పథకాల అమలు విస్తరణకు 2017-18 నుండి 2019-2020 మధ్య కాలంలో 3183 కోట్ల రూపాయలు అవసరమవుతాయి. ఇందులో 2017-18 కు గాను 911 కోట్ల రూపాయలు, 2018-19 కు గాను రూ.1372 కోట్ల రూపాయలు, 2019-2020 కు గాను 900 కోట్ల రూపాయలు కేటాయిస్తారు. ప్రయోజనాలు: శరణార్ధులు, కాందిశీకులు, ఉగ్రవాద కార్యకలాపాలు/మత కల్లోలాలు/వామపక్ష తీవ్రవాద కార్యకలాపాల కారణంగాను, ఇంకా సరిహద్దు ప్రాంతాలలో జరిగే ఎదురు కాల్పులు మరియు భారత భూభాగంలో మందుపాతర పేలుళ్ళు/ఐఇడి విస్ఫోటాలలోను బాధితులైన పౌరులతో పాటు వివిధ ఘటనలలో పోట్లాటల బాధితులకు ఈ పథకాల ద్వారా సహాయాన్ని, పునరావాస సంబంధిత సహకారాన్ని కల్పించడం జరుగుతుంది. వివరాలు : మంత్రివర్గం ఆమోదించిన ఈ 8 పథకాలు ఇప్పటికే అమలులో ఉన్నాయి. ప్రతి పథకం లో భాగంగా లక్షిత లబ్ధిదారులకు నిర్దేశిత ప్రమాణాల మేరకు ప్రయోజనాలను కల్పించడం జరుగుతుంది. ఈ పథకాలు దిగువ తెలిపిన విధంగా ఉన్నాయి : పాక్ ఆక్రమిత జమ్ము & కశ్మీర్ (పిఒజెకె) నుండి నిర్వాసితులైన వారు మరియు చాంబ్ కు చెంది వుండి జమ్ము & కశ్మీర్ లో స్థిర నివాసాన్ని ఏర్పరచుకున్న కుటుంబాలకు ఒక సారి మాత్రమే అందించే కేంద్ర సహాయం. భూ సరిహద్దు ఒప్పందం ప్రకారం భారతదేశం, బాంగ్లాదేశ్ ల మధ్య భూభాగాల బదిలీ అనంతరం బంగ్లాదేశ్ భూభాగాలకు మరియు కూచ్ బిహార్ జిల్లా కు పునరావాస ప్యాకేజి ని అమలు చేయడం మరియు మౌలిక సదుపాయాలను నవీనీకరించడం. తమిళ నాడు, ఒడిశా లలోని శిబిరాలలో బస చేస్తున్న శ్రీ లంక శరణార్ధులను ఆదుకునేందుకుగాను వారికి సాయం అందించడం. టిబెట్ కు చెందిన సెటిల్ మెంట్ ల తాలూకు పాలనపరమైన మరియు సాంఘిక సంక్షేమ వ్యయాలకుగాను సెంట్రల్ టిబెటన్ రిలీఫ్ కమిటీ (సిటిఆర్ సి)కి గ్రాంట్- ఇన్- ఎయిడ్ ను అందించడం. త్రిపుర లోని సహాయక శిబిరాలలో ఉంటున్న బ్రూస్ నిర్వహణకై త్రిపుర ప్రభుత్వానికి ఆర్థిక సహాయం. త్రిపుర లోని బ్రూస్/రియాంగ్ పరివారాలకు మిజోరమ్ లో పునరావాస కల్పన. 1984 సంవత్సరంలో జరిగిన సిక్కు వ్యతిరేక అల్లర్ల లో మరణించిన వారికి ఉద్దేశించినటువంటి ఉపశమన రాశి ని పెంచి, మృతులకు ఒక్కొక్కరికి 5 లక్షల రూపాయల వంతున వారి యొక్క సంబంధికులకు ఇవ్వడం. ఉగ్రవాద కార్యకలాపాలు/మత కల్లోలాలు/వామపక్ష తీవ్రవాద కార్యకలాపాల కారణంగాను, ఇంకా సరిహద్దు ప్రాంతాలలో జరిగే ఎదురు కాల్పులు మరియు భారత భూభాగంలో మందుపాతర పేలుళ్ళు/ఐఇడి విస్ఫోటాలలోను బాధితులైన పౌరుల/పౌరుల కుటుంబాలకు ఉద్దేశించినటువంటి కేంద్ర సహాయక పథకం
దీవుల స‌ంపూర్ణ అభివృద్ధి దిశ గా చోటుచేసుకొంటున్న పురోగ‌తి ని స‌మీక్షించిన ప్ర‌ధాన మంత్రి

దీవుల సంపూర్ణ అభివృద్ధి దిశ గా చోటుచేసుకొంటున్న పురోగ‌తి ని ప్ర‌ధాన మంత్రి శ్రీ న‌రేంద్ర మోదీ ఈ రోజు స‌మీక్షించారు. కేంద్ర ప్ర‌భుత్వం ఐలాండ్స్ డివెల‌ప్‌మెంట్ ఏజెన్సీ ని 2017 జూన్ 1వ తేదీన ఏర్పాటు చేసింది. 26 దీవుల‌ను అన్ని రంగాలలోనూ అభివృద్ధి పరచాలని పట్టికీకరించారు. కీల‌క‌ అవ‌స్థాప‌న ప‌థ‌కాలు, డిజిట‌ల్ క‌నెక్టివిటీ, గ్రీన్ ఎన‌ర్జీ, నిర్ల‌వ‌ణీక‌ర‌ణ ప్లాంటులు, వ్య‌ర్థాల నిర్వ‌హ‌ణ‌, చేప‌ల పెంప‌కాన్ని ప్రోత్స‌హించ‌డం, ఇంకా వినోద‌ ప‌ర్య‌ట‌న ప్రధానమైనటువంటి ప‌థ‌కాలు స‌హా స‌ంపూర్ణ అభివృద్ధి కి సంబంధించిన అంశాల‌పై నీతి ఆయోగ్ ఒక ప్రెజెంటేశన్ ను ఇచ్చింది. అండ‌మాన్ మ‌రియు నికోబార్ దీవుల‌లో జ‌రిగిన ప‌నుల‌పైన ప్ర‌ధాన మంత్రి స‌మీక్ష జ‌రుపుతూ, వినోద ప‌ర్య‌ట‌న రంగంలో అభివృద్ధి కి ఎంపిక చేసిన అంశాలు, ప‌ర్య‌ట‌న ప్ర‌ధానమైనటువంటి స‌మ‌గ్ర ఇకో సిస్ట‌మ్ ను అభివృద్ధి చేయ‌వ‌ల‌సిన అవ‌స‌రం ఎంతైనా ఉంద‌ని స్ప‌ష్టం చేశారు. దీవులలో శక్తి సంబంధి స్వ‌యం స‌మృద్ధిని సాధించేందుకు స‌త్వ‌ర చ‌ర్య‌లు చేప‌ట్టాల‌ని ఆయన పిలుపునిస్తూ, దీని కోసం సౌర శ‌క్తి పై ఆధారపడవచ్చని సూచించారు. అండ‌మాన్ మ‌రియు నికోబార్ దీవుల‌ను సంద‌ర్శించే విదేశీయుల‌కు నిషిద్ధ ప్రాంత అనుమ‌తి ని తీసుకోవలసిన అగ‌త్యాన్ని తొల‌గించాల‌ని హోం మంత్రిత్వ శాఖ నిర్ణ‌యించిందన్న విషయాన్ని ప్ర‌ధాన మంత్రి దృష్టి కి తీసుకురావడమైంది. ఈ దీవుల‌ను ఆగ్నేయ ఆసియా తో మ‌రింత‌గా సంధానించే అంశాన్ని కూడా చ‌ర్చ‌ించారు. ల‌క్ష‌ద్వీప్ లో అభివృద్ధి ప‌నుల‌ను స‌మీక్షించిన సంద‌ర్భంగా ట్యూన చేప‌ల వేట‌ను ముమ్మరంగా చేపట్టేందుకు తీసుకొన్న చ‌ర్య‌ల‌ను మ‌రియు ‘‘ల‌క్ష‌ద్వీప్ ట్యూన’’ ను ఒక బ్రాండు గా ప్ర‌చారం చేసేందుకు చేప‌ట్టిన చ‌ర్య‌ల‌ను ప్ర‌ధాన మంత్రి కి తెలియజేయడమైంది. ప‌రిశుభ్ర‌త అంశం లో ల‌క్ష‌ద్వీప్ అమ‌లు చేస్తున్న కార్య‌క్ర‌మాల‌ను ప్ర‌ధాన మంత్రి ప్రశంసించారు. అండ‌మాన్ మ‌రియు నికోబార్ దీవుల‌తో పాటు ల‌క్ష‌ద్వీప్ లో సైతం కీల‌క‌ అవ‌స్థాప‌న‌ను అభివృద్ధి చేయ‌డం పైనా చ‌ర్చించడమైంది. స‌ముద్రం లో పెరిగే మొక్కల జాతులను పెంచేందుకు ఉన్నటువంటి అవ‌కాశాల‌ను అన్వేషించాల‌ని, అలాగే వ్య‌వ‌సాయ రంగానికి దోహ‌దాన్ని అందించగల ఇత‌ర కార్య‌క‌లాపాల‌ను గురించి కూడా శోధించాలని సంబంధిత అధికారుల‌కు ప్ర‌ధాన మంత్రి సూచించారు. ఈ స‌మావేశానికి హోం శాఖ కేంద్ర మంత్రి శ్రీ రాజ్‌నాథ్ సింహ్, అండ‌మాన్ & నికోబార్ దీవుల మ‌రియు ల‌క్ష‌ద్వీప్ యొక్క లెఫ్టెనంట్ గ‌వ‌ర్న‌ర్ లు, నీతి ఆయోగ్ సిఇఒ, ఇంకా కేంద్ర ప్ర‌భుత్వం లోని సీనియ‌ర్ అధికారులు హాజ‌ర‌య్యారు.
క‌స్ట‌మ్స్ విషయాల‌లో ప‌ర‌స్ప‌ర స‌హాయం మరియు స‌హ‌కారం పై భార‌త‌దేశానికి, ఆర్మేనియా కు మ‌ధ్య ఒప్పందం కుదుర్చుకోవ‌డానికి ఆమోదం తెలిపిన మంత్రివ‌ర్గం

క‌స్ట‌మ్స్ వ్య‌వ‌హారాల‌లో ప‌ర‌స్ప‌ర స‌హాయంతో పాటు స‌హ‌కారం అంశంపై భార‌త‌దేశానికి, ఆర్మేనియా కు మ‌ధ్య ఒప్పందం కుదుర్చుకోవ‌డానికి మ‌రియు ఆ ఒప్పందానికి అనుమోదం తెల‌ప‌డానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఆయా ప్ర‌భుత్వాలు ఆమోదం తెలిపిన త‌రువాత రెండు దేశాల ప‌క్షాన ఈ ఒప్పందం పై సంత‌కాలు జ‌రుగుతాయి. ఈ ఒప్పందం అమ‌లులోకి రావ‌డానికి గాను అవ‌స‌ర‌మైన జాతీయ చ‌ట్ట‌బ‌ద్ధ చ‌ర్య‌ల‌ను తీసుకోవ‌డం పూర్తి అయిన‌ట్లుగా ఒప్పందాన్ని కుదుర్చుకొనే ప‌క్షాలు దౌత్యపరంగా నోటిఫై చేసి తద్వారా ఒక ప‌క్షానికి మ‌రొక ప‌క్షం సమాచారమిచ్చుకొన్న తరువాత రెండో నెల లోని ఒక‌టో తేదీ నాటి నుండి అమ‌లు లోకి వస్తుంది. ఈ ఒప్పందం క‌స్ట‌మ్స్ నేరాల నివార‌ణకు, ద‌ర్యాప్తునకు కావ‌ల‌సిన స‌మాచారం ల‌భ్యమ‌య్యేట‌ట్లు తోడ్ప‌డ‌గలదు. అంతేకాకుండా ఈ ఒప్పందం ఉభ‌య దేశాల మ‌ధ్య వ్యాపారాన్ని సుగ‌మం చేయ‌డంతో పాటు వ‌స్తువుల క్లియ‌రెన్సు ప్ర‌క్రియ సమ‌ర్థంగా జ‌రిగేటట్లు చూస్తుంద‌ని భావిస్తున్నారు. పూర్వ‌రంగం: ఈ ఒప్పందం ఇరు దేశాల క‌స్ట‌మ్స్ అధికారులు స‌మాచారాన్ని, ర‌హ‌స్య స‌మాచారాన్ని పంచుకొనేందుకు ఒక చ‌ట్ట‌బ‌ద్ధ‌మైన యంత్రాంగాన్ని స‌మ‌కూర్చుతుంది. అలాగే క‌స్ట‌మ్స్ చ‌ట్టాలు స‌రైన రీతిలో అమ‌లు కావ‌డంలోను, క‌స్ట‌మ్స్ నేరాల నివార‌ణ‌లోను, క‌స్ట‌మ్స్ నేరాలపై ద‌ర్యాప్తులోను స‌హ‌క‌రిస్తుంది. చ‌ట్ట‌బ‌ద్ధ‌మైన వ్యాపారానికి మార్గాన్ని సుగ‌మం చేస్తుంది. ఇరు ప‌క్షాల క‌స్ట‌మ్స్ యంత్రాంగాల స‌హ స‌మ్మ‌తితో ఈ ఒప్పందం ముసాయిదా పాఠాన్ని ఖ‌రారు చేయ‌డ‌మైంది. ఈ ముసాయిదా ఒప్ప‌దం భార‌తీయ క‌స్ట‌మ్స్ యొక్క ఆందోళ‌న‌ల‌ను మ‌రియు అవ‌స‌రాల‌ను లెక్క లోకి తీసుకొంటుంది. మ‌రీ ముఖ్యంగా, రెండు దేశాల మ‌ధ్య వ్యాపారం జ‌రిగే వ‌స్తువుల మూల స్థానం తాలూకు స‌ర్టిఫికెట్ల వాస్త‌విక‌త‌ను మ‌రియు వాటి క‌స్ట‌మ్స్ ప్ర‌క‌టిత విలువ యొక్క ఖచ్చిత‌త్వానికి సంబంధించిన స‌మాచారాన్ని పంచుకొనే విష‌యంలో శ్రద్ధ వహిస్తుంది.
ప్ర‌పంచ వినియోగ‌దారు హ‌క్కుల దినోత్స‌వం సంద‌ర్భంగా అభినందనలు తెలిపిన‌ ప్ర‌ధాన మంత్రి

ప్ర‌పంచ వినియోగ‌దారు హ‌క్కుల దినోత్స‌వం సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ అభినందనలు తెలిపారు. ‘‘ప్ర‌పంచ వినియోగ‌దారు హ‌క్కుల దినం సంద‌ర్భంగా ఇవే నా అభినందనలు. ఆర్థిక వ్య‌వ‌స్థ‌లో వినియోగ‌దారులది ఒక ముఖ్య‌మైన పాత్ర‌. భార‌త ప్ర‌భుత్వం కేవలం వినియోగ‌దారు ప‌రిర‌క్ష‌ణ ప‌ట్లే కాకుండా, వినియోగ‌దారు సమృద్ధి ప‌ట్ల కూడా శ్ర‌ద్ధ వ‌హిస్తోంది’’ అని ప్ర‌ధాన మంత్రి త‌న సందేశంలో పేర్కొన్నారు.
బిహార్ లో ప్ర‌మాద‌వ‌శాత్తూ ప్రాణాలు కోల్పోయిన వారి ప‌ట్ల విచారం వ్య‌క్తం చేసిన ప్రధాన మంత్రి

బిహార్ లో జ‌రిగిన రోడ్డు ప్ర‌మాదంలో ప్రాణ న‌ష్టం సంభ‌వించ‌డం ప‌ట్ల ప్ర‌ధాన మంత్రి శ్రీ న‌రేంద్ర మోదీ విచారం వ్య‌క్తం చేశారు. ‘‘బిహార్ లోని అర‌రియా లో జరిగిన రోడ్డు ప్ర‌మాదంలో ప్రాణ న‌ష్టం సంభ‌వించ‌డం దుఃఖ‌దాయ‌కం. మృతుల కుటుంబాల శోకంలో నేను కూడా పాలుపంచుకొంటున్నాను. ఈ దుర్ఘట‌న‌లో గాయ‌ప‌డ్డ వారు శీఘ్రంగా కోలుకోవాల‌ని ఆ ఈశ్వ‌రుడిని ప్రార్థిస్తున్నాను’’ అని ప్ర‌ధాన మంత్రి తన సంతాప సందేశంలో పేర్కొన్నారు.
పి.వి. సింధు గారి ని ఆమె తొలిసారిగా సింగపూర్ ఓపెన్ టైటిల్ ను గెలుచుకొన్నందుకు అభినందించిన ప్రధాన మంత్రి

పి.వి. సింధు గారు తొలి సారి గా సింగపూర్ ఓపెన్ టైటిల్ ను గెలుచుకొన్న సందర్భం లో ప్రధాన మంత్రి శ్రీ నరేంద్ర మోదీ ఆమె కు అభినందన లు తెలిపారు. ఇది దేశానికి ఒక గర్వకారణమైన ఘడియ అని, అంతేకాకుండా వృద్ధిలోకి వస్తున్నటువంటి క్రీడాకారుల కు ఇది ప్రేరణ ను కూడా అందించగలదని శ్రీ నరేంద్ర మోదీ అన్నారు. కేంద్ర క్రీడాశాఖ మంత్రి శ్రీ అనురాగ్ సింహ్ ఠాకుర్ చేసిన ఒక ట్వీట్ కు ప్రధాన మంత్రి సమాధానంగా తాను మరొక ట్వీట్ లో – ‘‘@Pvsindhu1 తొలిసారి గా సింగపూర్ ఓపెన్ టైటిల్ ను గెలుచుకొన్న సందర్భం లో ఆమె కు ఇవే నా అభినందన లు. ఆమె తన అసాధారణ క్రీడా ప్రతిభ ను మరో మారు చాటిచెప్పారు, తద్ద్వారా సఫలత ను సాధించారు. ఇది దేశాని కి ఒక గర్వకారణమైనటువంటి ఘడియ; అంతేకాదు, ఈ కార్యసాధన అనేది వృద్ధి లోకి వస్తున్నటువంటి క్రీడాకారుల కు ప్రేరణ ను కూడా అందిస్తుంది.’’ అని పేర్కొన్నారు.
1918 లో హైఫా ను విముక్తం చేయడానికి ప్రాణాలు అర్పించిన సాహసులైన భారతీయ జవానులకు వందనాలు ఆచరించిన ప్రధాన మంత్రి

ప్రధాన మంత్రి శ్రీ నరేంద్ర మోదీ 1918 లో హైఫా ను విముక్తం చేయడానికి ప్రాణాలు అర్పించిన సాహసులైన భారతీయ జవానులకు వందనాలు ఆచరించారు. ‘‘హైఫా దినం నాడు నేను 1918 లో హైఫా ను విముక్తం చేయడానికి ప్రాణాలు అర్పించిన సాహసులైన భారతీయ సైనికులకు ప్రణమిల్లుతున్నాను. జులై లో నేను స్వయంగా హైఫా ను సందర్శించడం మరియు వారికి అక్కడ శ్రద్ధాంజలిని ఘటించినందుకు నేను సంతోషించాను’’ అని ప్రధాన మంత్రి తన సందేశంలో పేర్కొన్నారు.
ముద్ర ల‌బ్దిదారుల‌తో రేపు సంభాషించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ రాజ‌ధానిలో రేపు జ‌రిగే ఒక కార్య‌క్ర‌మంలో పాలుపంచుకొని, దేశ‌ం లోని వివిధ ప్రాంతాలకు చెందిన 100 కు పైగా ముద్ర (ఎమ్ యుడిఆర్ ఎ) ల‌బ్దిదారుల‌తో సంభాషించ‌నున్నారు. పూచీక‌త్తులు లేకుండానే రుణాల‌ను సరళంగా అందించ‌డం ద్వారా యువ‌తీయువకులలో ఔత్సాహిక పారిశ్రామిక స్ఫూర్తి ని ప్రోత్స‌హించ‌డం కోసం ప్ర‌భుత్వం సంక‌ల్పించిన ప్ర‌ధాన కార్య‌క్ర‌మాల‌లో ప్ర‌ధాన మంత్రి ముద్ర యోజ‌న (పిఎమ్ఎమ్‌వై) ఒక‌టి గా ఉంది. 2018 మార్చి 23వ తేదీ నాటికి 2,28,144.72 కోట్ల రూపాయ‌ల విలువైన 4,53,51,509 రుణాల‌ను మంజూరు చేయ‌డ‌మైంది. ఈ ప‌థ‌కంలో భాగంగా అందించిన నిధులు మొత్తంమీద 2,20,596.05 కోట్ల రూపాయ‌లుగా ఉన్నాయి. కార్పొరేట్లు కానటువంటి చిన్న వ్యాపార రంగం (ఎన్‌సిఎస్‌బిఎస్‌) కు ఆర్థిక స‌దుపాయాల‌ లభ్యతకు మార్గాన్ని సుగమం చేసి ఆ కోవకు చెందిన సంస్థల వ్యాప్తిని ప్రోత్సహించడం కోసం 2015 ఏప్రిల్ 8 నాడు ఈ ప‌థ‌కాన్ని ప్రారంభించ‌డ‌మైంది. ఈ ప‌థ‌కంలో భాగంగా శిశు, కిశోర్ మ‌రియు త‌రుణ్ విభాగాల‌లో రుణాలను ఇట్టే సమకూర్చుతారు. ఈ ప‌థ‌కంలో భాగంగా, ఆదాయాన్ని ఆర్జించి పెట్టే కార్య‌క‌లాపాల కోసం 10 ల‌క్ష‌ల రూపాయ‌ల వ‌ర‌కు ఉండే రుణాల‌న్నింటినీ పిఎమ్ఎమ్‌వై రుణాల రూపంలో సమకూర్చుతారు. 50,000 రూపాయ‌ల వ‌ర‌కు రుణాన్ని ‘శిశు’ అనే ఉప ప‌థ‌కం ద్వారాను, 50,000 రూపాయ‌ల నుండి 5 ల‌క్ష‌ల రూపాయ‌ల మ‌ధ్య రుణాన్ని ‘కిశోర్’ ఉప ప‌థ‌కం ద్వారాను, మ‌రియు 5 ల‌క్ష‌ల రూపాయ‌ల నుండి 10 ల‌క్ష‌ల రూపాయ‌ల మ‌ధ్య రుణాన్ని ‘త‌రుణ్’ ఉప ప‌థ‌కం ద్వారాను ఇస్తారు. వ్యవసాయానికి సంబంధించినటువంటి కార్యకలాపాల (పంట రుణాలు, కాలువ‌లు, బావులు, సేద్యపు నీటి పారుద‌ల‌ వంటివి మినహా)తో పాటు వీటికి ఊతంగా నిలచే సేవ‌ల‌ను సైతం [ ఏ సేవలయితే జీవనాధారాన్ని ప్రోత్సహిస్తాయో, లేదా ఆదాయాన్ని సమకూర్చుతాయో ] వాటిని 2016 ఏప్రిల్ తరువాత నుండి ప్ర‌ధాన మంత్రి ముద్ర యోజ‌న లో చేర్చ‌డ‌ం జరిగింది.
ఆదాయంపై ప‌న్ను విష‌యంలో ఆర్థిక ఎగ‌వేత‌ల నిరోధం మ‌రియు రెండు సార్లు ప‌న్ను విధింపు నివార‌ణ‌ ల కోసం భారతదేశానికి, కిర్గిజ్ కు మ‌ధ్య ఒప్పందాన్ని సవరించే ప్రోటోకాల్ ను ఆమోదించిన మంత్రివ‌ర్గం

ఆదాయంపై ప‌న్ను విష‌యంలో ఆర్థిక ఎగ‌వేత‌ల నిరోధం మ‌రియు రెండు సార్లు ప‌న్ను విధింపు నివార‌ణ‌ ల కోసం భారతదేశానికి, కిర్గిజ్ కు మ‌ధ్య ఒప్పందాన్ని సవరించే ఒక ఒడంబడికల ప్రాథమిక పత్రాన్ని (ప్రోటోకాల్)ను కుదుర్చుకోవడానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. రెండు సార్లు ప‌న్ను విధింపు నివార‌ణ‌ ఒప్పందం (డిటిఎఎ)లో సవరణకు వీలు కల్పించే ఈ ప్రోటోకాల్, డిటిఎఎ లోని ఆర్టికల్ 26 (సమాచార మార్పిడి కి సంబంధించినటువంటిది)ని అంతర్జాతీయ ప్రమాణాల మేరకు అప్ డేట్ చేయడానికి ఉద్దేశించినటువంటిది. అప్ డేట్ అయిన అనంతరం సదరు ఆర్టికల్ సమాచారాన్ని మార్పిడి చేసుకొనేందుకు వీలైనంత విస్తారమైన పరిధిని ప్రసాదిస్తుంది. డిటిఎఎ లో ఇప్పుడు ఉన్న ఆర్టికల్ 26లో కొత్తగా పొందుపరచే 4 వ మరియు 5 వ పేరాగ్రాఫుల ఏ దేశం నుండయితే సమాచారాన్ని అభ్యర్థించడం జరుగుతోందో ఆ యొక్క సమాచారంలో- దేశీయ పన్ను సంబంధ ప్రయోజనం ఏదీ లేదన్న కారణం గానో లేదా కోరినటువంటి ఆ సమాచారం ఏదైనా ఒక బ్యాంకు గాని ఒక ఆర్థిక సంస్థ వద్ద లేదా మరో చోటు గాని ఉందన్న కారణం గానో- సమాచారాన్ని ఇవ్వడానికి నిరాకరించే అవకాశాన్ని కలుగజేయవు. దీనికి తోడు ఈ ప్రోటోకాల్ డిటిఎఎ లో భాగంగా అందుకొన్న సమాచారాన్ని చట్టాన్ని అమలుపరచే ఇతర సంస్థలు ఉపయోగించుకొనే అధికారాన్ని భారతదేశానికి దఖలుపరుస్తుంది; మరియు ఇటువంటి సమాచారం యొక్క వినియోగాధికారాన్ని ఆ సమాచారం అందజేసే దేశం మీద ఉపయోగించేందుకూ అధికారాన్నిస్తుంది. పూర్వ రంగం: భారతదేశానికి, కిర్గిజ్ రిపబ్లిక్ కు మధ్య ఇప్పుడు అమలవుతున్న డిటిఎఎ ను 7/02/2001న నోటిఫై చేయడమైంది. అది 10/01/2001 నుండి వర్తిస్తోంది. భారతదేశానికి, కిర్గిజ్ రిపబ్లిక్ కు మధ్య ఆదాయంపై ప‌న్ను విష‌యంలో ఆర్థిక ఎగ‌వేత‌ల నిరోధం మ‌రియు రెండు సార్లు ప‌న్ను విధింపు నివార‌ణ‌ ల కోసం డిటిఎఎ ను సవరిస్తూ ఒక ప్రోటోకాల్ రెండు దేశాలూ కుదుర్చుకోవాలని ఇరు పక్షాలు ఒక అంగీకారానికి వచ్చాయి.
ఇజ్రాయల్ ప్ర‌ధాని శ్రీ నెత‌న్యాహూ కు గుజ‌రాత్ లో రేపు స్వాగ‌తం ప‌ల‌క‌నున్న ప్ర‌ధాన మంత్రి శ్రీ న‌రేంద్ర మోదీ

గుజ‌రాత్ లో రేపు ప‌ర్యటించ‌నున్న ఇజ్రాయల్ ప్ర‌ధాని శ్రీ బెంజామిన్ నెత‌న్యాహూ మ‌రియు శ్రీమతి సారా నెత‌న్యాహూ ల‌ వెంట ప్ర‌ధాన మంత్రి శ్రీ న‌రేంద్ర మోదీ ఉంటారు. నెత‌న్యాహూ దంప‌తులు అహ‌మ‌దాబాద్ విమానాశ్ర‌యం నుండి సాబ‌ర్ మతీ ఆశ్ర‌మానికి వెళ్ళే క్ర‌మంలో, వారికి అహ‌మ‌దాబాద్ న‌గ‌రం అభినంద‌న‌లు తెలుపుతుంది. ప్ర‌ధాన మంత్రి శ్రీ మోదీ మ‌రియు ప్ర‌ధాని శ్రీ నెత‌న్యాహూ లు అహ‌మ‌దాబాద్ లోని దేవ్ ధోలెరా గ్రామంలో ఐక్రియేట్ సెంట‌ర్ ను ప్రారంభిస్తారు. వారు ఒక స్టార్ట్-అప్ ఎగ్జిబిష‌న్ ను తిలకిస్తారు; స్టార్ట్-అప్‌ సిఇఒ లతోను, ఇన్నొవేటర్ల తోను సంభాషిస్తారు. ప్ర‌ధానులు ఇరువురు బ‌నాస్ కాంఠా జిల్లా లోని సూయిగామ్ తాలూకా కు జ‌ల నిర్ల‌వ‌ణీక‌రణ సంచార వాహ‌నాన్నొకదానిని ఒక వీడియో లింక్ ద్వారా అంకితం చేస్తారు. ఉభ‌య నేత‌లు ఒక జ‌న స‌భ‌ లో ప్ర‌సంగిస్తారు. ప్ర‌ధాని శ్రీ నెతన్యాహూ మ‌రియు ప్ర‌ధాని మోదీ లు సాబర్ కాంఠా జిల్లా లోని వాద్ రాడ్ లో సెంట‌ర్ ఆఫ్ ఎక్స్‌లెన్స్ ఫ‌ర్ వెజిట‌బుల్స్ ను కూడా సంద‌ర్శిస్తారు. ఈ సంద‌ర్భంగా కేంద్రం కార్యాచ‌ర‌ణ‌ ప్రణాళికను వారి దృష్టికి తీసుకువ‌స్తారు. ప్ర‌ధానులు సెంట‌ర్ ఆఫ్ ఎక్స్‌లెన్స్ ఫ‌ర్ డేట్ పామ్స్‌ ను ఒక వీడియో లింక్ ద్వారా ప్రారంభిస్తారు. వ్య‌వ‌సాయ‌దారుల‌తో ఇరువురు ప్ర‌ధానులు మాట్లాడుతారు. ఆ త‌రువాత ప్ర‌ధాని శ్రీ నెత‌న్యాహూ ముంబ‌యి కి పయనమవుతారు.
డిసెంబ‌ర్ 31వ, జ‌న‌వ‌రి 1వ తేదీ ల‌లో రెండు వీడియో కాన్ఫ‌రెన్స్‌ ల‌లో ప్ర‌సంగించనున్న ప్ర‌ధాన‌ మంత్రి

ప్ర‌ధాన‌ మంత్రి శ్రీ న‌రేంద్ర మోదీ డిసెంబ‌ర్ 31వ, జ‌న‌వ‌రి 1వ తేదీ ల‌లో రెండు ముఖ్యమైన వీడియో కాన్ఫ‌రెన్స్‌ ల‌లో ప్ర‌సంగించ‌నున్నారు. డిసెంబ‌ర్ 31న ప్ర‌ధాన‌ మంత్రి కేర‌ళ‌ లోని వ‌ర్క‌లా లో శివ‌గిరి మ‌ఠం తాలూకు 85వ శివ‌గిరి తీర్థయాత్ర ఉత్స‌వాల సంద‌ర్భంగా వీడియో కాన్ఫ‌రెన్స్ మాధ్యమం ద్వారా ప్రారంభోప‌న్యాసం చేస్తారు. ప్ర‌ముఖ సామాజిక సంస్క‌ర్త , మ‌హా పురుషుడు శ్రీ నారాయ‌ణ‌ గురు ప‌విత్ర స్థ‌లమే శివ‌గిరి. 2018 జ‌న‌వ‌రి 1వ తేదీన ప్ర‌ధాన‌ మంత్రి కోల్‌క‌తాలో ప్రొఫెసర్ ఎస్‌.ఎన్‌. బోస్ 125 వ జ‌యంతి ఉత్స‌వాల సంద‌ర్భంగా జ‌రిగే సంస్మరణ స‌మావేశాన్ని ఉద్దేశించి వీడియో కాన్ఫ‌రెన్స్ మాధ్యమం ద్వారా ప్ర‌సంగిస్తారు. ప్రొఫెసర్ స‌త్యేంద్ర‌ నాథ్ బోస్ భార‌తీయ భౌతిక శాస్త్ర‌వేత్త‌. వారు ప్ర‌తిపాదించిన క్వాంట‌మ్ మెకానిక్స్ కృషికిగాను వారిని స్మరించుకొంటున్నాం. ఇది బోస్‌- ఐన్‌స్టీన్ స్టాటిస్టిక్స్‌ కు పునాది. బోస్‌, ఐన్‌స్టీన్ స్టాటిస్టిక్స్‌ ను అనుస‌రించే క‌ణాల‌ను ప్రొఫెస‌ర్ బోస్ పేరిట బోస‌న్స్‌గా నామ‌క‌ర‌ణం చేశారు.
బ‌యో టెక్నాల‌జీ రంగంలో ఇండియా, క్యూబా, ఇండియా- కొరియాల‌మ‌ధ్య కుదిరిన రెండు  ద్వైపాక్షిక అవ‌గాహ‌నా ఒప్పందాలు కేబినెట్‌కు నివేద‌న‌

ప్ర‌ధాన‌మంత్రి శ్రీ న‌రేంద్ర‌ మోదీ అధ్య‌క్ష‌త‌న స‌మావేశ‌మైన కేంద్ర కేబినెట్ కు బ‌యోటెక్నాల‌జీ రంగంలో ఇండియా, క్యూబా, ఇండియా -కొరియాల‌మ‌ధ్య సంత‌కాలు జ‌రిగిన‌ రెండు ద్వైపాక్షిక అవ‌గాహనా ఒప్పందాల‌ను నివేదించ‌డం జ‌రిగింది. ఈ అవ‌గాహ‌నా ఒప్పందాలు 2018 జూన్ 22న క్యూబాలోని హ‌వానాలో, 2018 జూలై 9న న్యూఢిల్లీలో కుదిరాయి. క్యూబా, కొరియాల‌తో కుదిరిన ఈ అవ‌గాహ‌నా ఒప్పందాలు సైన్స్‌, టెక్నాల‌జీ రంగంలో, ఉమ్మ‌డిగా అంగీక‌రించిన ల‌క్ష్యాలు , కొలాబ‌రేష‌న్ల‌కు సంబంధించి దేశంలో నైపుణ్యాలు క‌లిగిన‌వి. ప్ర‌ధాన ప్ర‌భావం… ఇండియా- క్యూబా, ఇండియా – రిప‌బ్లిక్ ఆఫ్ కొరియా ల‌మ‌ధ్య ద్వైపాక్షిక సంబంధాల‌ను బ‌లోపేతం చేసేందుకు ఈ అవ‌గాహ‌నా ఒప్పందాల‌పై సంత‌కాలు జ‌రిగాయి. అలాగే శాస్ర్త సాంకేతిక దౌత్యం, న‌వ‌క‌ల్ప‌న‌లు, బ‌యోటెక్నాల‌జీ రంగం, విద్య‌, శిక్ష‌ణ , ప‌రిశోధ‌న‌లో భ‌విష్య‌త్ అజెండా వ్యూహాత్మ‌క నిర్మాణాత్మ‌క ప్ర‌ణాళిక రూప‌కల్ప‌నకు ఈ ఒప్పందాలు దోహ‌ద‌ప‌డ‌తాయి. ఈ ప్ర‌తిపాద‌న‌లు జీవ‌శాస్త్రం, అనుబంధ రంగాల‌లోని 50 మందికి పైగా పోస్ట్ గ్రాడ్యుయేట్లు, పి.హెచ్‌.డి ల‌కు ఐదు సంవ‌త్స‌రాల పాటు ఉపాధి క‌ల్పించ‌డానికి ఉప‌క‌రిస్తుంది. నేప‌థ్యంః ఇండో-చైనా కొలాబ‌రేష‌న్‌ ఇండియా, క్యూబాలు త‌మ మ‌ధ్య బ‌యోటెక్నాల‌జీ రంగంలో సంబంధాల‌ను మ‌రింత బ‌లోపేతం చేసుకునేందుకు 2018 జూన్ 22న ద్వైపాక్షిక అవ‌గాహ‌నా ఒప్పందం కుదుర్చుకున్నాయి. క్యూబా లోని హ‌వానాకు గౌర‌వ భార‌త రాష్ట్ర‌ప‌తి ప‌ర్య‌ట‌న సంద‌ర్భంగా ఈ అవ‌గాహ‌నా ఒప్పందం కుదిరింది. రిప‌బ్లిక్ ఆఫ్ ఇండియాకు చెందిన సైన్స్ టెక్నాల‌జీ మంత్రిత్వ‌శాఖ‌, రిప‌బ్లిక్ ఆఫ్ క్యూబాకు చెందిన శాస్త్ర సాంకేతిక‌, ప‌ర్యావ‌ర‌ణ మంత్రిత్వ‌శాఖ 2018 జూన్ 22న హ‌వానాలో ఒక అవ‌గాహ‌నా ఒప్పందంపై సంత‌కాలు చేశాయి. ఇండియా- రిప‌బ్లిక్ ఆఫ్ కొరియా కొలాబ‌రేష‌న్‌ ఇండియా- కొరియా దేశాలు బ‌యో టెక్నాల‌జీ, బ‌యో ఎకాన‌మీ రంగంలో ఒక అవ‌గాహ‌నా ఒప్పందాన్ని కుదుర్చుకున్నాయి. ఈ అవగాహ‌నా ఒప్పందం ఇరు దేశాల మ‌ధ్య శాస్త్ర సాంకేతిక రంగం , బ‌యోటెక్నాల‌జీ, పారిశ్రామిక ప‌రిశోధ‌న‌, అభివృద్ధి, ద్వైపాక్షిక పెట్టుబ‌డులకు సంబంధించి ప‌రస్ప‌ర స‌హ‌కారాన్ని బ‌లోపేతం చేసేందుకు ఉద్దేశించిన‌ది.
ముంబయి లోని జుహూ బీచ్ లో నిర్వహించిన క్లీనథన్ ను ప్రశంసించిన ప్రధానమంత్రి

ముంబయి లోని జుహూ బీచ్ లో నిర్వహించిన క్లీనథన్ కు సంబంధించి డాక్టర్ శ్రీ జితేంద్ర సింహ్ చేసిన ఒక ట్వీట్ ను ప్రధాన మంత్రి శ్రీ నరేంద్ర మోదీ వెల్లడిస్తూ, ఈ కార్యాన్ని ప్రశంసించారు. క్లీనథన్ లో పాలుపంచుకొన్న ప్రజల ను ఆయన ప్రశంసిస్తూ, మనం మన కోస్తా తీర ప్రాంతాల ను పరిశుభ్రం గా అట్టిపెట్టుకొనేందుకు శ్రద్ధ తీసుకోవడం ముఖ్యం అని పేర్కొన్నారు. ప్రధాన మంత్రి ఒక ట్వీట్ లో – ‘‘భేష్.. ఈ కార్యం లో పాలుపంచుకొన్న వారందరిని నేను ప్రశంసిస్తున్నాను. ‘‘భారతదేశం లో పొడుగైన, సుందరమైన కోస్తా తీరం ఉంది; మరి మనం ఈ కోస్తా తీర ప్రాంతాల ను స్వచ్ఛం గా అట్టిపెట్టుకోవడం పట్ల శ్రద్ధ తీసుకోవడం ఎంతైనా ముఖ్యం.’’ అని పేర్కొన్నారు.
రాజ్య స‌భ డిప్యూటీ చైర్ మన్ గా శ్రీ హ‌రివంశ్ ఎన్నిక సంద‌ర్భంగా ప్ర‌ధాన మంత్రి ప్ర‌సంగం

రాజ్య స‌భ డిప్యూటీ చైర్ మన్ గా శ్రీ హ‌రివంశ్ ఎన్నిక కావ‌డం తో ప్ర‌ధాన మంత్రి శ్రీ న‌రేంద్ర మోదీ ఆయ‌న‌ కు ఈ రోజు అభినంద‌న‌లు తెలిపారు. ఎన్నిక ముగిసిన కొద్దిసేప‌టి త‌రువాత ఎగువ స‌భ లో ప్ర‌ధాన మంత్రి ప్ర‌సంగిస్తూ, స‌భా నాయ‌కుడు శ్రీ అరుణ్ జైట్లీ అనారోగ్యం నుంచి కోలుకొని స‌భ‌ కు తిరిగి వచ్చారంటూ అందుకు హ‌ర్షాన్ని వ్య‌క్తం చేశారు. ఈ రోజు మ‌నం క్విట్ ఇండియా ఉద్య‌మ వార్షికోత్స‌వాన్ని జ‌రుపుకొంటున్నామ‌ని ప్ర‌ధాన మంత్రి గుర్తు చేశారు. హ‌రివంశ్ గారి స్వ‌స్థ‌ల‌మైన బ‌లియా 1857 నాటి నుంచి జ‌రిగిన స్వాతంత్య్ర స‌మ‌రం తో ముడిప‌డినటువంటి గ‌డ్డ అని ప్రధాన మంత్రి చెప్పారు. లోక్ నాయ‌క్ జ‌య ప్ర‌కాశ్ నారాయ‌ణ్ ద్వారా శ్రీ హ‌రివంశ్ ప్రేర‌ణ‌ ను పొందార‌ని ప్ర‌ధాన మంత్రి తెలిపారు. పూర్వ ప్ర‌ధాని చంద్ర‌శేఖ‌ర్ గారి తో కూడా హ‌రివంశ్ గారు ప‌ని చేశార‌ని ప్ర‌ధాన మంత్రి గుర్తుకు తెచ్చారు. చంద్ర‌శేఖ‌ర్ గారి తో స‌న్నిహితంగా ప‌ని చేసిన హ‌రివంశ్ గారికి చంద్ర‌శేఖ‌ర్ గారు రాజీనామా చేస్తార‌న్న సంగ‌తి ముందుగానే తెలుసున‌ని ప్ర‌ధాన మంత్రి వెల్లడించారు. అయితే ఈ వార్త‌ను ఆయ‌న త‌న సొంత వార్తా ప‌త్రిక కు కూడా చెప్ప‌లేద‌ని, ఈ ఘ‌ట‌న ఆయనకు నైతిక‌త‌ అన్నా, ప్ర‌జాసేవ అన్నా ఉన్నటువంటి నిబ‌ద్ధ‌త‌ ను చాటుతోంద‌ని ప్ర‌ధాన మంత్రి వివ‌రించారు. హ‌రివంశ్ గారు బాగా చదువుకున్న వ్యక్తి అని, అంతే కాకుండా ఆయన చేయి తిరిగిన ర‌చ‌యిత కూడా అని ప్ర‌ధాన మంత్రి అన్నారు. హ‌రివంశ్ గారు సామాజానికి సంవ‌త్స‌రాల త‌ర‌బ‌డి సేవ చేశార‌ని కూడా ఆయ‌న చెప్పారు. రాజ్య స‌భ డిప్యూటీ చైర్ ప‌ర్స‌న్ ఎన్నిక‌ లో పాలుపంచుకొన్నందుకు శ్రీ బి.కె. హ‌రిప్ర‌సాద్ ను కూడా శ్రీ న‌రేంద్ర మోదీ అభినందించారు. ఎన్నిక సాఫీగా సాగిపోయినందుకు చైర్ మన్ కు, స‌భ్యులంద‌రికీ ఆయ‌న ధ‌న్య‌వాదాలు తెలిపారు.
ఇండియా రష్యా మధ్య రోడ్డు రవాణా మరియు రహదారి పరిశ్రమ రంగాలలో ద్వైపాక్షిక సహకారానికి అవగాహన ఒప్పందాన్ని ఆమోదించిన కేంద్ర మంత్రివర్గం

రోడ్డు రవాణా మరియు రహదారి పరిశ్రమ రంగాలలో భారత్, రష్యా మధ్య ద్వైపాక్షిక సహకారానికి సంబంధించిన అవగాహన ఒప్పందాన్ని ప్రధాన మంత్రి నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదించింది. త్వరలో రష్యా అధ్యక్షుని భారత పర్యటన సందర్భంగా ఈ అవగాహన ఒప్పందంపై సంతకాలు చేయడం జరుగుతుంది. రవాణా, రహదారుల రంగంలో సహకారానికి అవసరమైన వేదిక స్థాపనకు, అభివృద్ధికి రోడ్ రవాణా మరియు రహదారి పరిశ్రమ రంగాలలో అవగాహన ఒప్పందం కుదుర్చుకునే విషయంలో రెండు దేశాల మధ్య గతంలో సంప్రదింపులు జరిగాయి. దరిమిలా ఈ ఒప్పందానికి తుది రూపం ఇవ్వడం జరిగింది. రోడ్డు రవాణా మరియు రహదారి పరిశ్రమ రంగాలలో ఉమ్మడి సహకారం వల్ల రెండు దేశాలకు ప్రయోజనం కలుగుతుంది. ఇది రష్యాతో సహకారం పెరుగుదలకు, అనుభవాల మార్పిడికి మరియు సమన్వయం పెంపొందడానికి , దీర్ఘకాలిక, సమర్థవంతమైన కమ్యూనికేశన్ మరియు రోడ్డు రవాణా మరియు రహదారి పరిశ్రమ, చతుర రవాణా వ్యవస్థ ఏర్పరచుకోవడానికి అవకాశం కలుగుతుంది. దీనివల్ల దేశంలో రోడ్ల మౌలిక సదుపాయాలు నిర్వహణకు మరియు యాజమాన్యానికి సంబంధించిన రవాణా విధానం రూపకల్పనకు, రహదారుల నిర్మాణం మరియు నిర్వహణకు సంబంధించిన ప్రమాణాలు, సాంకేతిక అంశాలు రూపకల్పన, పాలనకు సౌలభ్యం ఏర్పడుతుంది. ఈ ఒప్పందం భారత్-రష్యా మధ్య సంబంధాలు మరింత పటిష్టం కావడానికి దోహదం చేస్తుంది. పూర్వ రంగం: భారత్-రష్యా మధ్య దీర్ఘకాలిక సంబంధాలు ఉన్నాయి. రెండు దేశాల మధ్య వ్యూహాత్మక, పటిష్టమైన ఆర్థిక సంబంధాలు కూడా ఉన్నాయి. భారత్ కోసం సుంకాల వసూలుకు సంబంధించి ఉపగ్రహ ఆధార సాంకేతిక సాధనాలు కూడా రష్యా అభివృద్ధి చేసింది. అంతేకాకుండా వారు అత్యాధునిక చతుర ట్రాఫిక్ నిర్వహణ వ్యవస్థ , ప్రమాదాలను తెలియజేయడం/ నియంత్రణ వ్యవస్థలను కూడా రూపొందించారు. రోడ్డు రవాణా రంగాల్లో సాంకేతిక పరిజ్ఞానాన్ని వినియోగించడంలో రష్యాకు గల అనుభవాన్ని అధ్యయనం చేసి వాటిని మన దేశంలో అమలు చేయడం వల్ల మనకు ఎంతో ప్రయోజనం కలుగుతుంది. ప్రస్తుతం భారత్ రోడ్ల మౌలిక సదుపాయాలను అభివృద్ధి చేసే పనిలో నిమగ్నమై ఉంది. మన రోడ్లను పూర్తిస్థాయిలో వినియోగించుకుని ఉత్పాదకత , భద్రత పెంచడానికి సాంకేతిక పరిజ్ఞానం అవలంబన ఎంతో అవసరం. దానివల్ల నిర్వహణ వ్యయం బాగా తగ్గుతుంది. ఇండియాలో రహదారుల రంగంలో భారీ స్థాయిలో మార్పులు తేవాలని మౌలిక సదుపాయాలను అభివృద్ధి చేయాలని ప్రభుత్వం అనుకుంటున్న నేపథ్యంలో రష్యాకు చెందినా మౌలిక సదుపాయాల అభివృద్ధి సంస్థలు తమ కార్యకలాపాలను ఇండియాకు విస్తరించడానికి ఇది ఆకర్షణీయమైన అవకాశం. రెండు దేశాల మధ్య ఈ భాగస్వామ్యం కార్య స్థాయిలో పని చేసేవారు సంబంధాలు పెంపొంది వారు తమ అనుభవాలను పంచుకోవడానికి అవకాశం ఏర్పడుతుంది. అంతేకాక రెండు దేశాలకు సభ్యత్వం ఉన్న అంతర్జాతీయ బృందాలు మరియు వేదికలలో చేపట్టే కార్యాచరణకు ప్రేరణగా కూడా ఉంటుంది.
పర్యావరణ సహకార రంగంలో భారత్-జపాన్ మధ్య సహకారంపై అవగాహనకు కేంద్ర మంత్రిమండలి ఆమోదం

పర్యావరణ సహకార రంగంలో భారత్-జపాన్ మధ్య సహకారంపై అవగాహన (MoC)కు ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి సంతక అనంతర ఆమోదం తెలిపింది. గౌరవనీయులైన ప్రధానమంత్రి జపాన్ పర్యటనకు వెళ్లిన సందర్భంగా 2018 అక్టోబరు 28వ తేదీన ఈ ఒప్పందంపై సంతకాలు పూర్తయ్యాయి. ప్రయోజనాలు: పర్యావరణ పరిరక్షణ, సహజవనరుల నిర్వహణలో సమాన, ప్రతిస్పందనాత్మక, పరస్పర ప్రయోజనాల ప్రాతిపదికన రెండు దేశాల మధ్య సన్నిహిత, దీర్ఘకాలిక సహకారం నెలకొల్పేందుకు, ప్రోత్సహించేందుకు ఈ ఒప్పందం వీలు కల్పిస్తుంది. ఇందులో భాగంగా భారత్-జపాన్ దేశాల్లోని అనువర్తిత చట్టాలు, నియమనిబంధనలను పరిగణనలోకి తీసుకుంటారు. అంతేకాకుండా రెండుదేశాల మధ్య సమాచారం, సాంకేతిక పరిజ్ఞానాల మార్పిడికి కూడా ఇది దోహదపడుతుంది. సమాజంలోని సంపన్న వర్గాలతో పోలిస్తే సామాజికంగా, ఆర్థికంగా వెనుకబడిన వర్గాలపై పర్యావరణ నాణ్యత పతన ప్రభావం అత్యధికంగా పడుతుంది. ఈ పతనాన్ని అడ్డుకోగలిగే దిశగా ఏ కొద్దిపాటి కృషి సాగినా సమాజంలోని అన్నివర్గాలకూ పరిపుష్ట పర్యావరణ వనరుల లభ్యత దిశగా పర్యావరణపరమైన సమానతకు అది దారితీయగలదు. వాతావరణ మార్పులు, జీవవైవిధ్యపరంగా మెరుగైన పర్యావరణ పరిరక్షణ, సంరక్షణ, నిర్వహణలకు అత్యుత్తమంగా ఉపయోగపడే ఆధునిక సాంకేతికతలు, ఉత్తమ పద్ధతులను ఈ సహకార ఒప్పందం అందుబాటులోకి తేగలదని రెండు దేశాలూ ఆశిస్తున్నాయి.
భార‌త‌దేశం, ద‌క్షిణ ఆఫ్రికా ల సంయుక్త త‌పాలా బిళ్ళ జారీ కి ఆమోదం తెలిపిన మంత్రివ‌ర్గం

‘‘భార‌త‌దేశానికి, ద‌క్షిణ ఆఫ్రికా కు మ‌ధ్య 20 సంవ‌త్స‌రాల వ్యూహాత్మ‌క భాగ‌స్వామ్యం’’ అనే ఇతివృత్తం పై భార‌త‌దేశం, ద‌క్షిణ ఆఫ్రికా లు సంయుక్తంగా త‌పాలా బిళ్ళ‌ ను జారీ చేయ‌డాన్ని ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం దృష్టి కి తీసుకురావ‌డ‌మైంది. ఈ సంయుక్త త‌పాలా బిళ్ళ‌ ల‌ను 2018 జూన్ నెల‌ లో విడుద‌ల చేశారు. ఈ స్మార‌క త‌పాలా బిళ్ళ ల‌లో దీన్ ద‌యాళ్ ఉపాధ్యాయ గారి బొమ్మ తో పాటు, ద‌క్షిణ ఆఫ్రికా కు చెందిన ఆలివ‌ర్ రెజినాల్డ్ తాంబో గారి బొమ్మ‌ ఉంది. ఈ మేర‌కు ఒక ఎంఓయూ పై భార‌త‌దేశం మ‌రియు ద‌క్షిణ ఆఫ్రికా ల మ‌ధ్య 2018 మే నెల‌లో సంత‌కాల‌య్యాయి.